નવસારીમાં વહેલી સવારથી વરસાદ વરસી રહ્યો છે. જેથી ખેડૂતોમાં આનંદનો માહોલ જોવા મળી રહ્યો છે. તો વહેલી સવારથી વરસાદ વરસતા વિદ્યાર્થીઓ અને નોકરીએ જતા લોકોને ભારે હાલાકીનો સામનો કરવો પડયો હતો. જો કે, સવારથી અત્યાર સુધી નોંધવામાં વરસાદ આકડા પર નજર કરવામાં આવે તો નવસારીમાં 32 મિમી, જલાલપોરમાં 27 મિમી, ગણદેવીમાં 54 મિમી, ચીખલીમાં 51 મિમી, વાંસદામાં 35 મિમી, ખરેગામમાં 22 મિમી વરસાદ નોંધાયો છે. તો જિલ્લાના ઉપરવાલમાં ભારે વરસાદના કારણે વાસંદા તાલુકાના જુજ અને કેલીયા ડેમ ઓવરફ્લો થયા છે. જેથી 27 ગામોને એલર્ટ કરવામાં આવ્યા છે